ข้อบัญญัติองค์การบริหารส่วนตำบลสนามคลีเรื่องควบคุมกิจการเผาถ่านหรือสะสมถ่านพ.ศ. ๒๕๖๑ โดยที่เป็นการสมควรให้มีข้อบัญญัติองค์การบริหารส่วนตำบลสนามคลีว่าด้วยควบคุมกิจการเผาถ่านหรือสะสมถ่านอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมประกอบมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕และที่แก้ไขเพิ่มเติมองค์การบริหารส่วนตำบลสนามคลีโดยความเห็นชอบของสภาองค์การบริหารส่วนตำบลสนามคลีและนายอำเภอเมืองสุพรรณบุรีจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลสนามคลี เรื่อง ควบคุมกิจการเผาถ่านหรือสะสมถ่านพ.ศ. ๒๕๖๑ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลสนามคลีตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้การเผาถ่านหมายความว่า กระบวนการในการทำให้ไม้ กะลามะพร้าวหรือวัสดุอย่างอื่นเปลี่ยนสภาพด้วยความร้อน โดยการเผา อบ หรือวิธีการใด ๆให้เป็นถ่าน และให้หมายความรวมถึงการทำถ่านอัดแท่งถ่านอัดแท่ง หมายความว่า การนำเศษไม้ ขี้เลื่อยเศษกะลามะพร้าว หรือวัสดุอื่น ๆ มาแปรสภาพโดยเข้ากระบวนการอัดให้เป็นแท่งก้อน หรือลักษณะอย่างอื่นสะสมถ่านหมายความว่า การเก็บ รวบรวมถ่านเพื่อจำหน่ายหรือเพื่อใช้ในกระบวนการผลิตเป็นสินค้าอย่างอื่นราชการส่วนท้องถิ่นหมายความว่า องค์การบริหารส่วนตำบลสนามคลีเจ้าพนักงานท้องถิ่นหมายความว่า นายกองค์การบริหารส่วนตำบลสนามคลีเจ้าพนักงานสาธารณสุขหมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๔ ให้นายกองค์การบริหารส่วนตำบลสนามคลีเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ ๕ ให้กิจการเผาถ่านหรือสะสมถ่านเป็นกิจการที่ต้องมีการควบคุมภายในราชการส่วนท้องถิ่นข้อ ๖ ผู้ดำเนินกิจการเผาถ่านหรือสะสมถ่านต้องดำเนินการให้เป็นไปตามหลักเกณฑ์วิธีการและเงื่อนไขที่กำหนดตามข้อบัญญัตินี้รวมทั้งกฎกระทรวงและประกาศกระทรวงออกตามความในพระราชบัญญัติการสาธารณสุข พ.ศ. ๒๕๓๕และที่แก้ไขเพิ่มเติมสถานประกอบกิจการที่ตั้งอยู่ในท้องที่ที่กฎหมายว่าด้วยการผังเมืองหรือกฎหมายว่าด้วยการควบคุมอาคารมีผลใช้บังคับสถานประกอบกิจการที่เป็นโรงงานตามกฎหมายว่าด้วยโรงงานหรือสถานประกอบกิจการที่มีการประกอบกิจการเกี่ยวกับวัตถุอันตรายต้องปฏิบัติตามกฎหมายว่าด้วยการนั้นและกฎหมายที่เกี่ยวข้องด้วย แล้วแต่กรณีหมวด ๒หลักเกณฑ์และเงื่อนไขทั่วไปสำหรับให้ผู้ดำเนินกิจการปฏิบัติเกี่ยวกับการดูแลสภาพหรือสุขลักษณะของสถานที่ที่ใช้ดำเนินกิจการและมาตรการป้องกันอันตรายต่อสุขภาพ ข้อ ๗ หลักเกณฑ์เกี่ยวกับสถานที่ตั้งของสถานประกอบกิจการ(๑)ตั้งอยู่ห่างจากชุมชน ศาสนสถาน โบราณสถาน สถานศึกษา โรงพยาบาลหรือสถานที่อื่น ๆตามกฎหมายว่าด้วยโรงงาน กฎหมายว่าด้วยผังเมืองและกฎหมายอื่นที่เกี่ยวข้องเป็นระยะทางที่ไม่ก่อให้เกิดผลกระทบต่อสุขภาพและปัญหาเหตุรำคาญแก่ผู้อยู่อาศัยในบริเวณใกล้เคียง(๒)ตั้งอยู่ห่างจากแหล่งน้ำสาธารณะไม่น้อยกว่า ๓๐ เมตรความในข้อ(๑) และ (๒)มิให้ใช้บังคับกับสถานประกอบกิจการที่ตั้งขึ้นก่อนวันที่ข้อกำหนดของท้องถิ่นใช้บังคับทั้งนี้ต้องมีการป้องกันผลกระทบต่อสุขภาพและเหตุรำคาญแก่ผู้อยู่อาศัยในบริเวณใกล้เคียงอย่างมีประสิทธิภาพข้อ ๘ หลักเกณฑ์เกี่ยวกับสุขลักษณะสถานประกอบกิจการ(๑)กรณีที่มีอาคารต้องดำเนินการดูแลอาคาร พื้น ฝาผนัง หลังคา ให้มีความมั่นคงแข็งแรงและดูแลทำความสะอาดง่าย โดยจัดให้มีแสงสว่าง การระบายอากาศที่เหมาะสม(๒)กรณีที่มีการเผาถ่านในที่โล่งแจ้ง ให้ทำการเผาถ่าน ด้วยวิธีการที่เหมาะสม เช่น การเผาถ่านในเตาอิฐการเผาถ่านในเตาดินเหนียวผสมแกลบที่ปิดมิดชิด เป็นต้น(๓)จัดพื้นที่ในการเก็บรักษาวัตถุดิบ พื้นที่เผาถ่าน พื้นที่สะสมถ่านและพื้นที่ใช้สอยทั่วไปอย่างเป็นสัดส่วน(๔)จัดให้มีการทำความสะอาด และบำรุงรักษาอาคารสถานประกอบกิจการ รวมทั้งพื้นที่ใช้สอยอื่นๆ เป็นประจำ เช่น บริเวณเก็บรักษาวัตถุดิบ บริเวณเผาถ่าน และบริเวณสะสมถ่าน เป็นต้น(๕)บริเวณที่มีการสะสมถ่านต้องเก็บในพื้นที่ปิดมิดชิด มีทางเข้า ออกสะดวกข้อ ๙ หลักเกณฑ์เกี่ยวกับความปลอดภัยของเครื่องจักรเครื่องมือ เครื่องใช้ และอุปกรณ์(๑)การติดตั้งเครื่องจักร เครื่องมือ เครื่องใช้และอุปกรณ์ในลักษณะที่มั่นคงปลอดภัยต่อการปฏิบัติงานสามารถป้องกันการปนเปื้อนที่อาจเกิดขึ้นระหว่างการผลิตและสามารถทำความสะอาดเครื่องจักร เครื่องมือ และบริเวณที่ตั้งได้ง่ายและทั่วถึง(๒)เครื่องจักร เครื่องมือ เครื่องใช้ และอุปกรณ์ควรทำด้วยวัสดุที่ไม่ทำปฏิกิริยา ไม่ดูดซึมและไม่หลุดลอกติดกับวัตถุดิบผลิตภัณฑ์หรือสารที่ใช้ทำความสะอาดและฆ่าเชื้อโรค(๓)เครื่องจักร เครื่องมือ เครื่องใช้ และอุปกรณ์ รวมถึงสวิตซ์และสายไฟต่าง ๆ ต้องจัดเก็บอย่างเป็นสัดส่วนเป็นระเบียบเรียบร้อยและปลอดภัย(๔)เครื่องจักร เครื่องมือ เครื่องใช้ และอุปกรณ์ที่มีส่วนที่เป็นอันตรายต้องมีครอบป้องกันอันตราย(๕)เครื่องจักร เครื่องมือ เครื่องใช้และอุปกรณ์ไฟฟ้าที่เปลือกนอกเป็นโลหะจะต้องติดตั้งอุปกรณ์ป้องกันอันตรายจากไฟฟ้าที่ได้มาตรฐานเช่น สายดิน เครื่องตัดไฟรั่ว เป็นต้น(๖)เครื่องจักร เครื่องมือ เครื่องใช้ และอุปกรณ์ ต้องได้รับการตรวจตรา ทำความสะอาด ซ่อมแซมและบำรุงรักษาให้อยู่ในสภาพดี หากพบการชำรุดของเครื่องจักร ต้องดำเนินการซ่อมแซมและแก้ไข พร้อมทั้งจัดให้มีป้าย หรือสัญญาณเตือนกรณีเครื่องจักรชำรุดหรือขัดข้องเพื่อไม่ให้เกิดอันตรายต่อผู้ปฏิบัติงาน(๗)การเดินสายไฟต้องเดินสายไฟให้เรียบร้อย หรือเดินในท่อร้อยสายข้อ ๑๐ หลักเกณฑ์เกี่ยวกับการจัดหาน้ำดื่ม น้ำใช้และการสุขาภิบาลอาหาร(๑)จัดให้มีน้ำดื่มที่ได้คุณภาพตามมาตรฐานน้ำดื่ม สำหรับบริการผู้ปฏิบัติงานอย่างเพียงพอและต้องตั้งอยู่ในบริเวณที่แยกออกจากบริเวณการผลิตโดยลักษณะการจัดบริการน้ำดื่มต้องไม่ก่อให้เกิดความสกปรกหรือการปนเปื้อน(๒)จัดให้มีน้ำใช้ที่สะอาด และมีปริมาณเพียงพอสำหรับการใช้ในแต่ละวัน(๓)สถานประกอบกิจการที่มีโรงอาหารหรือห้องครัวที่จัดไว้ให้บริการแก่ผู้ปฏิบัติงานต้องมีการดำเนินการให้ถูกต้องตามหลักสุขาภิบาลอาหาร(๔)จัดให้มีอ่างหรือที่ล้างมือ พร้อมสบู่ ที่มีจำนวนเพียงพอและถูกสุขลักษณะข้อ ๑๑หลักเกณฑ์เกี่ยวกับการจัดการมลพิษทางอากาศมลพิษทางเสียงและความสั่นสะเทือนที่เกิดจากสถานประกอบกิจการต้องมีแนวทางหรือมาตรการในการควบคุมระดับเสียงกลิ่น เขม่า ขี้เถ้าและฝุ่นละอองที่เกิดจากการเผาถ่านการสะสมถ่านอย่างมีประสิทธิภาพข้อ ๑๒ หลักเกณฑ์เกี่ยวกับการจัดการน้ำเสีย มูลฝอยของเสียอันตรายและสิ่งปฏิกูล(๑)มีแนวทางและมาตรการจัดการน้ำเสียที่เกิดจากการชะล้าง ทำความสะอาดสถานที่ อุปกรณ์หรือเครื่องจักรที่ใช้ในกระบวนการผลิตอย่างเหมาะสม(๒)มีการเก็บเศษไม้ ดิน แกลบหรือเศษวัตถุดิบอื่นใดที่ไม่ใช้แล้วให้ทิ้งลงภาชนะรองรับมูลฝอยเป็นประจำ(๓)จัดให้มีภาชนะรองรับมูลฝอยที่เหมาะสมและเพียงพอกับปริมาณมีการทำความสะอาดภาชนะรองรับและบริเวณที่เก็บภาชนะนั้นอยู่เสมอรวมทั้งมีการรวบรวมและกำจัดมูลฝอยที่ถูกสุขลักษณะ(๔)จัดให้มีห้องส้วมและอ่างหรือที่ล้างมือพร้อมสบู่ที่มีจำนวนเพียงพอและถูกสุขลักษณะตั้งอยู่ในที่ที่เหมาะสมโดยจัดห้องส้วมแยกชาย - หญิง และมีจำนวนอย่างน้อยในอัตรา ๑ ที่ต่อผู้ปฏิบัติงานไม่เกิน๑๕ คน (กรณีสถานประกอบกิจการมีทั้งเพศชายและหญิง ควรแบ่งเป็นชาย ๑ ที่ และหญิง๑ ที่) อัตรา ๒ ที่ต่อผู้ปฏิบัติงาน ไม่เกิน ๔๐ คน อัตรา ๓ ที่ต่อผู้ปฏิบัติงานไม่เกิน ๘๐ คน และเพิ่มขึ้นต่อจากนี้ ในอัตราส่วน ๑ ที่ต่อผู้ปฏิบัติงานไม่เกิน ๕๐ คนข้อ ๑๓ หลักเกณฑ์เกี่ยวกับการจัดการเหตุรำคาญต้องมีมาตรการวิธีการหรือแนวทางปฏิบัติเพื่อป้องกันเหตุรำคาญที่อาจส่งผลกระทบต่อสภาพหรือสภาวะความเป็นอยู่โดยปกติแก่ผู้อยู่อาศัยในบริเวณใกล้เคียงข้อ ๑๔ หลักเกณฑ์เกี่ยวกับความปลอดภัย อาชีวอนามัยและสุขอนามัยของผู้ปฏิบัติงาน(๑)จัดให้มีทางหนีไฟ และทางออกฉุกเฉินที่สามารถหลบหนีภัยได้ทันทีเมื่อมีเหตุฉุกเฉิน(๒)จัดให้มีระบบสัญญาณเตือนเพลิงไหม้ไฟฉุกเฉินและเครื่องดับเพลิงแบบเคลื่อนย้ายได้ตามกฎหมายว่าด้วยความปลอดภัยอาชีวอนามัย และสภาพแวดล้อมในการทำงานทั้งนี้ จะต้องมีการบันทึกผลการตรวจสอบสภาพเครื่องดับเพลิงแบบเคลื่อนย้ายได้ให้อยู่ในสภาพพร้อมใช้งานได้อย่างน้อย๖ เดือนต่อครั้ง(๓)มีการฝึกอบรมการดับเพลิงขั้นต้นจากหน่วยงานที่ทางราชการกำหนดหรือยอมรับให้แก่ผู้ปฏิบัติงานไม่น้อยกว่าร้อยละ๔๐ ของจำนวนผู้ปฏิบัติงานแต่ละแผนกในสถานประกอบกิจการนั้นและจัดให้ผู้ปฏิบัติงานทุกคนได้รับการฝึกซ้อมดับเพลิงและการฝึกซ้อมหนีไฟพร้อมกันอย่างน้อยปีละหนึ่งครั้งกรณีมีผู้ปฏิบัติงานตั้งแต่ ๑๐ คนขึ้นไปให้มีแผนป้องกันและระงับอัคคีภัย ทั้งนี้ ให้เป็นไปตามกฎหมายว่าด้วยความปลอดภัยอาชีวอนามัย และสภาพแวดล้อมในการทำงาน(๔)จัดให้มีอุปกรณ์คุ้มครองความปลอดภัยส่วนบุคคล ให้เหมาะสมตามลักษณะงาน เช่น หน้ากากถุงมือ แว่นตาป้องกันฝุ่นละออง รองเท้าบู๊ท เป็นต้นและจัดให้ผู้ปฏิบัติงานได้รับการฝึกอบรมเกี่ยวกับวิธีการใช้และการบำรุงรักษาอุปกรณ์คุ้มครองความปลอดภัยส่วนบุคคลทั้งนี้ ต้องมีมาตรการในการควบคุมให้ผู้ปฏิบัติงานสวมใส่อุปกรณ์คุ้มครองอันตรายส่วนบุคคลตลอดเวลาการปฏิบัติงาน(๕)มีมาตรการ หรือแนวทางปฏิบัติเกี่ยวกับความปลอดภัยในการทำงานการดูแลด้านสุขภาพอนามัยสำหรับผู้ปฏิบัติงานและมีมาตรการในการควบคุมให้ผู้ปฏิบัติงานทุกคนถือปฏิบัติโดยเคร่งครัด(๖)มีการป้องกันอันตรายจากความร้อนในการทำงาน เช่นลดเวลาในการสัมผัสความร้อนของผู้ปฏิบัติงาน การใช้ฉากหรือผนังกั้นความร้อนมีการติดตั้งอุปกรณ์ป้องกันบริเวณที่ผู้ปฏิบัติงานอาจเกิดการสัมผัสกับไอร้อนหรือลมร้อน เป็นต้น(๗)มีการตรวจสุขภาพผู้ปฏิบัติงานแรกรับเข้าทำงาน และผู้ปฏิบัติงานต้องได้รับการตรวจสุขภาพเป็นประจำทุกปีและตรวจตามปัจจัยเสี่ยงตามกฎหมายว่าด้วยความปลอดภัยอาชีวอนามัยและสภาพแวดล้อมในการทำงาน(๘)จัดให้มีชุดปฐมพยาบาลเบื้องต้น ระบบส่งต่อผู้ป่วย และการฝึกอบรมในกรณีเกิดอุบัติเหตุและการเจ็บป่วยของผู้ปฏิบัติงานภายในสถานประกอบกิจการข้อ ๑๕ หลักเกณฑ์เกี่ยวกับการป้องกัน ควบคุมสัตว์และแมลงพาหะนำโรคต้องมีมาตรการป้องกันควบคุมสัตว์และแมลงพาหะนำโรคในพื้นที่สถานประกอบกิจการหมวด ๓ใบอนุญาต ข้อ ๑๖ เมื่อพ้นกำหนดเก้าสิบวันนับแต่วันที่ข้อบัญญัตินี้มีผลใช้บังคับห้ามมิให้ผู้ใดดำเนินกิจการที่ต้องมีการควบคุมภายในท้องถิ่นในลักษณะที่เป็นการค้าเว้นแต่จะได้รับใบอนุญาตจากเจ้าพนักงานท้องถิ่นในการออกใบอนุญาตเจ้าพนักงานท้องถิ่นอาจกำหนดเงื่อนไขโดยเฉพาะให้ผู้รับใบอนุญาตปฏิบัติเพื่อป้องกันอันตรายต่อสุขภาพของสาธารณชนเพิ่มเติมจากที่กำหนดไว้โดยทั่วไปในข้อบัญญัตินี้ก็ได้ใบอนุญาตให้ใช้ได้สำหรับกิจการประเภทเดียวและสำหรับสถานที่แห่งเดียวข้อ ๑๗ ผู้ใดประสงค์จะเป็นผู้ประกอบกิจการที่ต้องมีการควบคุมภายในท้องถิ่นในลักษณะที่เป็นการค้าจะต้องยื่นคำขอรับใบอนุญาตตามแบบที่กำหนดไว้ท้ายข้อบัญญัตินี้พร้อมกับเอกสารและหลักฐานดังต่อไปนี้(๑)สำเนาบัตรประจำตัว (ประชาชน/ข้าราชการ/หรือพนักงานรัฐวิสาหกิจ/อื่น ๆ ระบุ....)(๒)สำเนาใบอนุญาตตามกฎหมายที่เกี่ยวข้อง(๓)อื่น ๆ ตามที่ราชการส่วนท้องถิ่นประกาศกำหนดและเผยแพร่ให้ประชาชนทราบข้อ ๑๘ เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจสอบความถูกต้องของคำขอและความครบถ้วนของเอกสารหลักฐานทันทีกรณีไม่ถูกต้อง ครบถ้วน ให้เจ้าพนักงานท้องถิ่นแจ้งต่อผู้ยื่นคำขอให้แก้ไขเพิ่มเติมเพื่อดำเนินการหากไม่สามารถดำเนินการได้ในขณะนั้นให้จัดทำบันทึกความบกพร่องและรายการเอกสารหรือหลักฐานยื่นเพิ่มเติมภายในระยะเวลาที่กำหนดโดยให้เจ้าหน้าที่และผู้ยื่นคำขอลงนามไว้ในบันทึกนั้นด้วยเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวันนับแต่วันได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้งครั้งละไม่เกินสิบห้าวัน แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณี ทั้งนี้หากเจ้าพนักงานท้องถิ่นพิจารณายังไม่แล้วเสร็จให้แจ้งเป็นหนังสือให้ผู้ยื่นคำขอทราบถึงเหตุแห่งความล่าช้าทุกเจ็ดวันจนกว่าจะพิจารณาแล้วเสร็จพร้อมสำเนาแจ้งสำนักงานคณะกรรมการพัฒนาระบบราชการทราบทุกครั้งข้อ ๑๙ ผู้ได้รับอนุญาตต้องมารับใบอนุญาตภายในสิบห้าวัน(หรือตามที่เห็นสมควร) นับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นเว้นแต่จะมีเหตุอันสมควรและได้แจ้งต่อเจ้าพนักงานท้องถิ่นทราบแล้วข้อ ๒๐ บรรดาใบอนุญาตที่ออกให้ตามข้อบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจของราชการส่วนท้องถิ่นเท่านั้นการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๒๑ ผู้ได้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๒๒ ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดตามแบบที่กำหนดไว้ท้ายข้อบัญญัตินี้การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการและเงื่อนไข ดังต่อไปนี้(๑)ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒)ในกรณีใบอนุญาตถูกทำลายหรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๒๓ ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวง หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๒๔ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวง หรือข้อบังคับนี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๕ คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าว ให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณีข้อ ๒๖ ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตหมวด ๔ค่าธรรมเนียมและค่าปรับ ข้อ ๒๗ ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้น ถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ ๒๘ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ของราชการส่วนท้องถิ่นหมวด ๕บทกำหนดโทษ ข้อ ๒๙ ผู้ใดฝ่าฝืนคำสั่งของเจ้าพนักงานท้องถิ่นหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ และที่แก้ไขเพิ่มเติมประกาศ ณ วันที่ ๑๒ มีนาคม พ.ศ.๒๕๖๑เทิดมงคล สุพรรณคงนายกองค์การบริหารส่วนตำบลสนามคลี[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลสนามคลีเรื่อง ควบคุมกิจการเผาถ่านหรือสะสมถ่าน พ.ศ. ๒๕๖๑๒. แบบคำขอรับใบอนุญาต/ต่ออายุใบอนุญาตประกอบกิจการ...............................๓. ใบอนุญาตประกอบกิจการ..................................(ดูข้อมูลจากภาพกฎหมาย)ปวันวิทย์/จัดทำ๓ กันยายน๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๖๘ ง/หน้า ๑๘๓/๑๖ กรกฎาคม ๒๕๖๑